พอดีปล่อยเอาน้องมาปีกว่า ไม่มาสักที คือเดือนนี้นับวันไข่ตกแบบพร้อมมาก แล้วเดือนนี้ประจำเดือนยังไม่มา ก่อนอื่นบอกก่อนว่าหนูเป็นคนประจำเดือนมาไม่ตรงจะเลื่อนออกประมาณ1สัปดาห์ แล้วเดือนนี้เลื่อนมาครบ1สัปดาห์แล้ว ประจำเดือนก็ยังไม่มีทีท่าว่าจะมา จึงได้ตรวจการตั้งครรภ์ ผลออกมาคือขีดเดียว ไม่ท้อง แต่มีอาการหน้ามืด เวียนหัว เพลีย ง่วงนอนตลอดเวลา มีอาการหนาวสั่นกว่าปกติ ชอบมีไข้ขึ้นช่วงตี2ตี3 พะอืดพะอมได้2-3วันมานี้ ❗️อย่างนี้มีโอกาสท้องแต่ตรวจไม่ขึ้นไหมค่ะ ❗️หรือเป็นแค่อาการที่ประจำเดือนเราไม่มา ❗️ถ้าท้องต้องรอตรวจประจำเดือนขาดไปกี่วันถึงจะขึ้น ❗️ถ้าประจำเดือนคนเราเลื่อน จะเลื่อนสูงสุดกี่วันแบบปกติ
สวัสดีค่ะ การที่ประจำเดือนมาไม่ปกติ มาไม่สม่ำเสมอ ไม่ได้ทุกรอบเดือนห่างกัน 22-35 วันนั้น อาจจะมีสาเหตุเช่น ถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก โรคไทรอยด์ หรือต่อมใต้สมองทำงานผิดปกติได้ ซึ่งเหล่านี้ล้วนเป็นสาเหตุทำให้ไข่ไม่ตก หรือตกไม่สม่ำเสมอ ทำให้มีบุตรยากได้ การที่ประจำเดือนมาห่างกันเกิน 35 วันถือว่าเป็นความผิดปกติค่ะแนะนำพบแพทย์เพื่อตรวจหาสาเหตุของการที่ประจำเดือนมาไม่สม่ำเสมอ และรักษาตามสาเหตุนั้นๆก่อน หรืออาจต้องได้รับยากระตุ้นการตกไข่/ยาปรับฮอร์โมนภายใต้การดูแลของแพทย์ต่อไปการตรวจการตั้งครรภ์ให้ผลบวกได้ 10-14 วันหลังปฏิสนธิ ดังนั้นหากประจำเดือนขาดหายไปแล้ว น่าจะตรวจพบการตั้งครรภ์ได้แล้ว ควรไปยืนยันผลอีกครั้งที่รพ.และตรวจหาสาเหตุความผิดปกติต่างๆที่อาจทำให้มีบุตรยากดังกล่าวไป